Covid-19-statistieke: Meer as 1 400 nuwe gevalle(Argieffoto) Suid-Afrika se bevestigde getal Covid-19-gevalle staan tans op 1 548 157 en 1 422 nuwe gevalle is bevestig. Die herstelkoers staan steeds op 95% nadat 1 474 319 mense reeds van die siekte herstel het, sê dr. Zweli Mkhize, minister van gesondheid, in sy jongste bywerking van die syfers. Nog 58 sterftes is bevestig, wat die algehele sterftesyfer op 52 846 te staan bring. Een sterfte is in die Vrystaat bevestig, 23 in Gauteng, 23 in KwaZulu-Natal, twee in die Noord-Kaap en nege in die Wes-Kaap. Geen sterftes is in die Oos-Kaap, Limpopo, Mpumalanga of Noordwes aangemeld nie. Die getal aktiewe gevalle bly net-net onder 21 000, met die meeste aktiewe gevalle steeds in KwaZulu-Natal. Aktiewe gevalle: KwaZulu-Natal: 5 519 Wes-Kaap: 5 125 Noord-Kaap: 2 585 Gauteng: 2 486 Noordwes: 2 132 Vrystaat: 1 603 Mpumalanga: 1 042 Limpopo: 313 Oos-Kaap: 187 Totaal: 20 992 Die getal gesondheidswerkers wat reeds teen die siekte ingeënt is, het teen Woensdagaand op 263 878 gestaan.